Od 1. lipnja 2015. u sklopu programa Erasmus+ Srednja medicinska škola Slavonski Brod aplicirala je za projekt Agencije za mobilnost i programe EU. S ponosom i velikom radošću želimo predstaviti aktivnosti koje ćemo provoditi u sklopu projekta, a one su sljedeće:

* *mobilnost osoblja / stručno usavršavanje osoblja* s ciljem jačanja kompetencija i vještina ciljne skupine u svrhu modernizacije modernizacije školskih kurikuluma kroz posjete kliničkim bolničkim centrima, klinikama za razvojnu rehabilitaciju, bolnicama, odgojnoobrazovnim ustanovama prema programu koji je kreiran u suradnji s partnerskom ustanovom iz Seville, Španjolska. Trajanje mobilnosti je 1 tjedan. Ciljnu skupinu ove mobilnosti čini ukupno 9 djelatnika škole kako slijedi: 3 nastavnika/stručnjaka koji obrazuju medicinske sestre opće njege/medicinske tehničare opće njege, 3 nastavnika/stručnjaka koji obrazuju fizioterapeutske tehničare/fizioterapeutske tehničarke koji će biti izravno uključeni u aktivnosti vezane uz nadopunu kurikuluma te koji će tijekom mobilnosti proći kroz određena stručna usavršavanja s ciljem osnaživanja u svojoj struci kao i što kvalitetnijih nadopuna kurikuluma, 3 djelatnika uprave škole koje će također biti izravno uključeni u aktivnosti vezane uz modernizaciju kurikuluma.
* *mobilnost učenika na radno mjesto* s ciljem unaprjeđenja stručnih znanja i kompetencija u svrhu jače konkurentnosti na europskom tržištu rada i time lakše zapošljivosti kroz stručnu praksu u kliničkim bolničkim centrima, klinikama za razvojnu rehabilitaciju, domovima za starije i nemoćne a prema programu koji je kreiran u suradnji s partnerskom ustanovom i Seville, Španjolska. Trajanje mobilnosti je 3 tjedna. Ciljnu skupinu ove mobilnosti čini ukupno 20 učenika završnih razreda kako slijedi: 10 učenika smjera medicinska sestra opće njege/ medicinski tehničar opće njege i 10 učenika smjera fizioterapeutski tehničar/ fizioterapeutska tehničarka.

Ovim projektom se na razini škole žele ostvariti sljedeći *specifični ciljevi*:

* usvojiti različite metodologije za razvoj novih alata i aplikacija za učenje te stvaranje podrške za razvoj pozitivnog okruženja za učenje i time podići kvalitetu strukovnog obrazovanja
* analizirati i usporediti obrazovne kurikulume za medicinske sestre i fizioterapeute u Republici Hrvatskoj i Španjolskoj
* razmijeniti najnovija stručno-znanstvena saznanja i vještine te time biti sposobni samoprocijeniti dosadašnji rad i stvoriti uvjete za poboljšanje istog
* utvrditi područja za buduću suradnju/partnerstvo za pružanje prilike za stručnu praksu budućim generacijama – razviti suradnju obrazovnih ustanova i strukovnih nastavnih baza zemalja EU u svrhu pružanja daljnjih prilika za stručnu praksu generacijama koje dolaze
* poboljšati svoje sposobnosti kako bi odgovorili na potrebe pojedinih učenika i da se bave njihovom društvenom, kulturnom i jezičnom raznolikošću
* unaprijediti vještine i sposobnosti upravljačke strukture za vođenje škole
* promicati formalno priznavanje vještina i kompetencija stečenih kroz stručne razvojne aktivnosti u inozemstvu

Projektom se na razini učenika žele ostvariti sljedeći *specifični ciljevi*:

* unaprijediti stručna znanja i kompetencije te postati konkurentniji na tržištu rada
* upoznati se s kvalitetom rada te organizacijom naukovanja u inozemnim poduzećima / ustanovama
* razmijeniti iskustva s vršnjacima iz Španjolske
* razviti pozitivan odnos prema radu i struci
* ojačati samopouzdanje te osobni razvoj

*Kriteriji odabira sudionika mobilnosti za osoblje*:

Škola će provesti odabir kandidata na temelju motivacijskog pisma u kojem će biti potrebno opisati:

* interese
* razloge prijave na odabir sudionika mobilnosti
* motiviranost za odlazak na stručno usavršavanje u inozemstvo
* očekivanja tijekom razdoblja mobilnosti
* potencijalnu vrijednost i rezultate koje planiraju ostvariti nakon realizacije mobilnosti

Ravnateljica odobrava prijavu nastavnika/stručnjaka i njegov/njezin odabir za stručno usavršavanje svojim potpisom na dokument Suglasnosti/Odluka o odabiru.

*Kriteriji odabira sudionika mobilnosti za učenike*:

* dobrovoljno su se prijavili
* roditelji su dali pisanu suglasnost
* ocjene
* vladanje
* motivacijsko pismo

Prednost će se dati samo učenicima koji su u socijalno nepovoljnom položaju (imovinska situacija, invaliditet i sl.). na temelju navedenih kriterija napravit će se rang ljestvica prema kojoj će se odabrati 10 učenika iz smjera medicinska sestra opće njege/medicinski tehničar opće njege te 10 učenika iz smjera fizioterapeutski tehničar/fizioterapeutska tehničarka.

Također, odabrat će se i po 3 učenika iz svakog smjera koji će biti na rezervnoj listi a koji će zajedno s prvoodabranima pohađati sve pripremne aktivnosti (pedagoške, kulturološke i jezične). Učenici s rezervne liste moći će sudjelovati u mobilnosti samo u slučaju da netko od odabranih učnika neće moći sudjelovati (bolest ili bilo koja druga vrsta spriječenosti).